《戊午夏五月六日过访邓玄度如水居偕陈仪翔留酌用玄度韵赋谢 其二》
明代·张萱

何来褦襶下车逢，不用金盘浸白龙。热客丛中容冷眼，火云门外幻奇峰。

敲灯半落窥檐月，报晓惊闻隔水钟。见说苍生问高枕，岩居休遣碧山重。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。